
Për një shtesë në vendimin nr. 442, datë 18.4.2008 të Këshillit të Ministrave “Për PËRBALLIMIN e shpenzimeve të palës shqiptare, pjesëmarrëse në operacionin ushtarak “Althea”, të Bashkimit Europian, në BosnjË-Hercegovinë”

Në mbështetje të nenit 100 të Kushtetutës, të nenit 5 të marrëveshjes ndërmjet Republikës së Shqipërisë dhe Bashkimit Europian, për pjesëmarrjen e Republikës së Shqipërisë në operacionin ushtarak të Bashkimit Europian për menaxhimin e krizës në Bosnjë-Hercegovinë (operacioni “ALTHEA”), ratifikuar me ligjin nr. 9392, datë 12.5.2005, me propozimin e Ministrit të Mbrojtjes, Këshilli i Ministrave

Vendosi:

1. Pas shkronjës “b” të pikës 1 të vendimit nr. 442, datë 18.4.2008 të Këshillit të Ministrave, shtohet shkronja “c”, me këtë përmbajtje:
“c) shpenzime për zhvillimin e aktiviteteve social-kulturore në rastet e festave kombëtare, gjatë kohës së kryerjes së misionit.”.
2. Efektet financiare, që rrjedhin nga zbatimi i këtij vendimi, të përballohen nga fondet e miratuara, për çdo vit, në buxhetin e Ministrisë së Mbrojtjes.
3. Ngarkohet Ministri i Mbrojtjes për zbatimin e këtij vendimi.
Ky vendim hyn në fuqi pas botimit në Fletoren Zyrtare.

